شەفەق نیوز/ سەرچەوەیگ ئەمنی لە سەڵاحەدین، ئمڕوو پەنجشەممە،
خەوەردا لە کەفتن یەک قوربانی و یەک زەخمدار لە حەشد شەعبی لەوەر پەلاماریگ لەلایەن
ریخریاگ داعش لە باکوور پارێزگاگە.
سەرچەوەگە ئەرا ئاژانس شەفەق نیوز وت: ئەندامەیل داعش، دوێەشەو
لە وەخت زوییگ،  پەلامار خاڵەیلیگ ئەمنی سەروە
لیوای ٣٦ لە حەشد شەعبی لە ئاوای سورە لە کناراو چەپین قەزای شەرقات باکوور سەلاحەددین
دان، و دیاری کرد ک حەشدەگە تەقە لە پەلاماردەرەیل کردن و هێزەیل پاڵپشتیلە پۆلیس فیدڕاڵی
رەسین.
سەرچەوەگە دیاری کرد ک پەلامارەگە بویە هووکار کوشیان یەکیگ
لە حەشەد شەعبی لەلیوای ٣٦ و زەخمداری یەکیگ تر، و پەلاماردەرەیلە پەنا وە واین بردن.
